سنسکرت

برصغیر پاک وہند افغانستان اور ایران عہد قدیم سے ماہرین کے مطابق دو ہزار سال 2000قبل مسیح آریہ اقوام کی آمد کا زمانہ جب آریہ وسط ایشیا سے ایران میں داخل ہوئے دراوڑ آسٹرین جو یہاں کے پہلے پہل آباد کار تھی ان کو مشرقی طرف دکھیلا دریائے سندھ کے کنارے قندھار تہذیب کی بنیاد ڈالی یہی زمانہ ہند آریائی زبان سنسکرت کی ابتدا کا دور ہے عہد وسطیٰ 1500 پندرہ سو قبل مسیح سے 500 قبل مسیح تک کا زمان بحوالہ رگ وید کی تخلیق دور جس کا مرکز کندھار تھا سنسکر ت ایک قدیم ترین زبان ہے۔ اہل ہنود کے قدیم مذہبی، فکری، تاریخی ادب کا بڑا حصہ اسی زبان میں لکھا گیا ہے۔ فی زمانہ گو کہ یہ زبان زندہ نہیں رہی تاہم اسے دوبارہ فروغ دینے کے لیے گذشتہ صدی سے سرکاری سطح پر کافی کوششیں جاری رہی ہیں۔ کالی داس اور سورداس سنسکرت کے بڑے شاعر اور عالم گذرے ہیں۔

کہا جاتا ہے کہ یہ زبان صرف اپنی سختیوں کی وجہ سے اپنا وجود کھو دی۔ اور اس زبان کو جن لوگوں نے اپنایا اسے اتنی بلندی پر چڑھادیا کہ عام لوگ اس سے دور ہو گئے۔

ہندیوروپی٫ سو کے قریب زبانوں کا ایک خاندان ہے انہیں ایک خاندان میں ان کی خصوصیات کی بنا پر رکھا گیا ہے۔ انڈو یورپین زبانوں کے خاندان کے بولنے والوں کی تعداد دنیا میں کسی بھی اور زبانوں کے خاندان کے بولنے والوں سے زیادہ ہے۔ جغرافیائی لحاظ سے بھی زبانوں کا یہ خاندان دنیا کے ایک وسیع رقبہ پر پھیلا ہوا ہے۔

اس خاندان کی اہم زبانیں اردو، بنگالی، ہندی، سرائیکی، پشتو، فارسی، کرد، روسی، جرمن، فرانسیسی، دانش، ولندیزی اور انگریزی ہیں۔

سنسکرت اسی کی ایک شاخ ہے۔

سنسکرت زبان کی دو اہم شاخیں ہیں، کلاسیکی سنسکرت اور ویدک سنسکرت۔ کلاسیکی سنسکرت ادب میں استعمال کی جاتی تھی اور قواعد دان پانِنی نے چوتھی صدی قبل از مسیح میں اس کا باضابطہ معیار مقرر کیا تھا۔ یہ سنسکرت کا وہ روپ ہے جو آج معروف ہے اور جو جدید بھارت کی ادبی زبانوں پر خاصا اثر انداز ہوا ہے۔ ویدک سنسکرت، زبان کا وہ روپ ہے جو اس کی ناپیدگی سے پہلے بطور تقریری زبان استعمال کیا جاتا تھا اور اس کی تاریخ دوسرے ملینیم قبل از مسیح میں شروع ہوتی ہے۔ ہندوؤں کا وید نامی صحیفہ اسی روپ میں لکھا ہوا ہے، جو کانسی کے دور کے گندھارا نامی علاقے کی بولی پر مبنی ہے۔ وقت کی گزران کے ساتھ ساتھ روز مرہ کی تقریری زبانیں تبدیل ہونے لگیں اور ان کے اور تحریری زبان کے بیچ کا فرق رفتہ رفتہ بڑھنے لگا اور ایسی نوبت آئی کہ تقریری زبانیں 'پراکرِت' کہلانے لگیں۔ یہی پراکرتیں بر صغیر ہند و پاک کے شمالی علاقوں کی جدید زبانوں (مثلاً اردو، ہندی، پنجابی، سندھی، گجراتی، بنگالی، مراٹھی) کے آبا و اجداد ہیں۔

کچھ ہندوؤں کا عقیدہ ہے کہ سنسکرت ایک خدا داد زبان ہے جو براہ راست ہند کے آریائی لوگوں پر نازل ہوئی۔ مگر لسانیاتی تاریخ دانوں کے مطابق، سنسکرت اولین ہند یورپی زبان کی اولاد میں شمال ہے، جو ابتدائی طور پر یورپ کے میدانوں میں بولی جاتی تھی۔ سب سے پرانی ایرانی زبان، اوستائی بھی اسی زبان کی اولاد ہے اور وہ سنسکرت سے قریبی تعلق رکھتی ہے۔ انہوں نے یہ بھی چتایا ہے کہ رگ وید میں گھوڑوں کا ذکر ہے اور اُس زمانے میں گھوڑے بر صغیر میں موجود نہیں تھے، لہذا غالب امکان ہے کہ سنسکرت کی پیدائش آریہ کے بر صغیر میں آباد ہونے سے پہلے ہوئی ہو گی۔

ماہرین کی ایک دوسری رائے یہ بھی ہے کہ رگ وید کا زمانہ 500 قبل مسیح ہے جو گندھارا تہذیب اور تمدن کا دور تھا رگ وید کو موجودہ پاکستان کے ٹیکسلا یا افغانستان کے صوبہ قندھار جو کندھارہ تہذیب کے بس کن تھے تحریر کیا گیا

رسم الخط 
جدید دور میں سنسکرت کو دیوناگری میں لکھنے کارواج ہے۔ تاہم، یہ ایک نیا میلان ہے اور گزشتہ دو صدیوں سے پہلے، سنسکرت متعدد رسم الخط میں لکھی جاتی تھی۔ عام طور پر لکھاری وہی رسم الخط استعمال کرتا تھا جو اس کے علاقے میں رائج تھا۔

حوالہ جات

بیرونی روابط 

 Sanskrit
 Sanskrit Tutor
 Online Sanskrit Dictionary
 American Sanskrit Institute

سنسکرت
آریائی زبانیں
بھارت کی زبانیں
بھارت کی سرکاری زبانیں
بھارت کی کلاسیکی زبانیں
دیوناگری میں لکھی جانے والی زبانیں
زبانیں
فاعلی مفعولی فعلی زبانیں
فاعلیٰ مفعولی فعلی زبانیں
قدیم زبانیں
نیپال کی زبانیں
ہند یورپی زبانیں
ہند۔آریائی زبانیں
ہند۔ایرانی زبانیں
غیر حوالہ معدومیت کی تاریخ والے زبانوں کے مضامین
عبادتی زبانیں
ویکی ڈیٹا سے مطابقت رکھنے والی مختصر تفصیل